53. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 32239/560 της 4/21 Ιουλ. 1959 Περί τρόπου αναθέσεως εις τους Διεθνείς Οίκους πραγματογνώμονας του ποιοτικού και ποσοτικού ελέγχου των μέσω της Υ.Κ.Π. προμηθευομένων υλικών εκ του εξωτερικού. Έχοντες υπ’ όψιν: α)τα εδαφ. α, γ, ε και ς του άρθρ. 6 του Ν.Δ. 3095/1954 «περί οργανώσεως και λειτουργίας της Υ.Κ.Π. και Ε.Κ.Π.» και β)το εδαφ. β΄ της παρ. 1 της υπ’ αριθ. 7371/1957 αποφάσεως ημών «περί τροποποιήσεως της υπ’ αριθ. 41130/12.10.1954 αποφάσεως «περί οργανώσεως και λειτουργίας της Υ.Κ.Π.», αποφασίζομεν: 1.Όπως ο ποιοτικός και ποσοτικός έλεγχος των μέσω της Υ.Κ.Π. προμηθευομένων υλικών εκ του εξωτερικού, ανατίθεται εις τους προς τούτο Διεθνείς Οίκους πραγματογνώμονας (Διεθνή Γραφεία Επιβλέψεως και Ελέγχου) βάσει αποτελεσμάτων μειοδοτικού διαγωνισμού, ου τους όρους και συμφωνίας θέλει εκάστοτε ορίζει η Ε.Κ.Π. δια διακηρύξεώς της εγκρινομένης παρ’ ημών. 2.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 